Носии од **горните села**, каде работ со „алска" црвена боја и црниот појас се забележливи детали на мажот (1913)
**Народните носии од Горните битолски села** или само **Горни села** била носена во селата јужно од Битола, како и некои села кои денеска се во грција (Негочани, Клештина, Раково, Опсирина, К’басница, Св. Петка, Буф, Арменско и Псодери). Народната носија е означена како горноселски руфет има свои посебни одлики.

Женска носија
-------------

Женска носија од Горните битолски селаОблеките од постарата женска носија што била во употреба до крајот на XIX век и почетокот на XX век, биле богато украсени со извезени, вткаени и аплицирани мотиви во светлоцрвена ал боја, по што и целокупната носија се означувала како алска. Кошулата со богати, густо извезени мотиви на ракавите и долу по полите, клашнената облека шајак, со светлоцрвени украси, ткаената скутина прегач, вкусно орнаментираните алови чорапи ја оформуваат носијата од овој предел.

**Носија околу планината Баба**Жители од Буково во носии од горните битолски села, почеток на XX век*Жители од Буково во носии од горните битолски села, почеток на XX век*Семејство во носии од с. Цапари, Ѓаваткол*Семејство во носии од с. Цапари, Ѓаваткол*Зимската облека е ресулка, изработена од црвена клашна, украсена со црвени гајтани и рески од внатрешната страна. Невестинството се одбележувало со декоративната клашнена облека згорнца, ткаените крпи, шамиите, со нанизи од пари и метални украси.

Големата бела квадратна марама наречена даркма, со извезен украс гуган во едното ќоше, е покривка за глава. Жалоста жените од овие села ја искажуваат со носење даркма, која како траурен белег има извезен бел гуган со бели поткити.

Но од почетокот на XX век, особено од предилинденскиот период и потоа, оваа алска носија се заменува со облеки во кои преовладува црната боја, како во извезените и вткаените украси така и во материјалот од кои се изработени горните облеки. Црни облеки, како и кошули украсени со црн вез, веројатно прво се јавиле во селото Буково, зошто под името буковски се означуваат и во соседните региони, во кои се прошириле и биле носени - Леринско Поле, Прилепско Поле, Горна Преспа, Долна Преспа.

Машка носија
------------

Жени играјки оро во с. Цапари, Цапарско Поле
Машкиот рувет од Цапарско Поле и Горните Битолски Села се состои од бела волнена **ванела** со широко-отворени ракави и затилок, над која се носела бела платнена **кошула**, која исто така била кроена со широки ракави. Таа имала итн. „*плиси*" диплени од половината надолу и кошулата била везена на „затилокот" и на градниот дел. Припиени на телото се носеле белите платнени *гашти*. Со нив се носеле вид бели шајачки *ногавици* „тузлуци" долги од глушдовите до седлото, а над нив се носеле бели или црни *пртеници* од шајак, долги од глуждовите до колената.

Семејство од с. Оптичари (1916/1917)Околу половината се носело волнен црвен или црн **појас**, широк 10 см и долг неколку метри, а над кошулата се носело **џамадан** од црн или бел шајак, опточен со црни гајтани по рабовите и кој се закопчувал напред со „скопци". Над се се носело тн. „*Ќурдија*" (името во Цапарско поле) или „*Ресачка*" (името во Горните села) која била од црн валан шајак, долга до под колената и украсена по рабовите со алови или црни гајтани, а старите мажи често носеле **антерија** која наликувала на ќурдијата/ресачката, а била опточена само со црни гајтани. За време на зимата се носело **кожув** со ракави до лактите и долг до колената, носен од постарите мажи.

На нозете носеле или **шалвари** (со тесни ногавици) или **бечви** (со широки ногавици), двете направени од шајак во темни бои кои се врзувале за половината со ленена врвца или врвца од шајак. Сточарите носеле црна волнена **гуна** која била долга до под колена и постоеле два вида: една со ракави, а друга без. Исто така носеле орнаментирани волнени **чорапи**, над кои носеле **опинци** од свинска кожа, а на главата носеле „*фесови*" со „*пискули*" до 1912, а од таа год. се носело кожни **капи** со „*цулувка*" на горниот дел.

Карта на сите села каде распостранета цапарската (горе-лево) и буковската носија

Галерија
--------

* Семејство во носии од с. Граешница, Горни Села (1918)Семејство во носии од с. Граешница, Горни Села (1918)
* Мажи во носија од село БрусникМажи во носија од село Брусник
* Семејство во носија од БрусникСемејство во носија од Брусник
* Жени и дете во носии од с. ДрагошЖени и дете во носии од с. Драгош
* Жена во носија од БуковоЖена во носија од Буково
* Девојки во носија од с. Цапари, ЃаватколДевојки во носија од с. Цапари, Ѓаваткол
* Селани на оро во носии од с. ОлевениСелани на оро во носии од с. Олевени

Наводи
------

1. 1 2 3  „Етнолошко Поднебје на Македонија - Народни носии од Брсјачката Етничка Целина (минути 12:20 - 14:40)".
2. ↑  „Етнокореолошки карактеристики на Македонските Ора (стр. 56)".
3. ↑  „Македонски Народни Носии I - Ѓорѓи Здравев". 1996.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Македонски народни носии |
| --- |
|  |
| Мијачко-дебарски носии | Мала и Долна Река • Мавровско Поле и Горна Река • Дебарско Поле • Голо Брдо • Дебарски Дримкол | Детал од народна носија |
|  |
| Брсјачки носии | Мариово • Малесија • Струшки Дримкол • Прилепско-Битолско Поле • Кичевија, Порече и Железник (Демир Хисар) • Горна Преспа • Горни битолски села • Бабуна (Азот, Клепа) |
|  |
| Јужномакедонски носии | Леринско Поле • Леринска Река • Костурско • Бојмија • Долна Преспа • Солунско Поле |
|  |
| Струмско-местански носии | Радовишко и Струмичко Поле • Банско • Драма |
|  |
| Шопски носии | Славиште (источен дел) • Дурачка Река • Пијанец • Радовишки Шоплук • Малешево • |

 |

 Горноџумајско поле

| group6 = Горновардарски носии
| list6 = Кумановско • Скопска Котлина (Скопска Блатија и Скопска Црна Гора) • Полог (Горни Полог, Долни Полог, села под Сува Гора) • Овче Поле
}}